Kommissionens forordning (EF) nr. 916/2004

af 29. april 2004

om ændring af forordning (EF) nr. 1438/2003 om gennemførelsesbestemmelser til EF's flådepolitik som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af EU

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,

under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 57, stk. 2, og

ud fra følgende betragtninger:

(1) Da datoen for Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse er den 1. maj 2004, bør der foretages en tilpasning af Kommissionens forordning (EF) nr. 1438/2003.

(2) Forordning (EF) nr. 1438/2003 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 1438/2003 foretages følgende ændringer:

1) I artikel 2 foretages følgende ændringer:

a) I nr. 1 tilføjes følgende afsnit:"For de nye medlemsstater forstås ved 'GTa' eller 'den samlede tonnage for fartøjer, der er fragået flåden med offentlig støtte ydet efter den 31. december 2002': den samlede tonnage for fartøjer, som er fragået flåden med offentlig støtte mellem den 1. maj 2004 og den dato, for hvilken GTter beregnet."

b) I nr. 4 tilføjes følgende afsnit:"For de nye medlemsstater forstås ved 'GT100' eller 'eller den samlede tonnage for fartøjer på over 100 GT, der tilgår flåden med offentlig støtte ydet efter den 31. december 2002': den samlede tonnage for fartøjer på 100 GT eller derover, som er tilgået flåden mellem den 1. maj 2004 og den dato, for hvilken GTter beregnet, og med henblik på hvilken den pågældende medlemsstat har truffet en administrativ afgørelse om at yde støtte efter den 30. april 2004."

c) I nr. 5 tilføjes følgende afsnit:"For de nye medlemsstater forstås ved 'kWa' eller 'den samlede maskineffekt for fartøjer, der er fragået flåden med offentlig støtte ydet efter den 31. december 2002': den samlede maskineffekt for fartøjer, som er fragået flåden med offentlig støtte mellem den 1. maj 2004 og den dato, for hvilken kWter beregnet."

d) I nr. 6 tilføjes følgende afsnit:"For de nye medlemsstater forstås ved 'kW100' eller 'eller den samlede maskineffekt for fartøjer på 100 GT eller derover, der tilgår flåden med offentlig støtte ydet efter den 31. december 2002': den samlede maskineffekt for fartøjer på 100 GT eller derover, der er tilgået flåden mellem den 1. maj 2004 og den dato, for hvilken kWter beregnet, og med henblik på hvilken den pågældende medlemsstat har truffet en administrativ afgørelse om at yde støtte efter den 30. april 2004."

e) Som nr. 11 indsættes

"11. Ved 'de nye medlemsstater' forstås: Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet."

2) Som artikel 6a indsættes:

"Artikel 6a

Fiskerikapaciteten for de nye medlemsstaters flåder pr.1. maj 2004

For de nye medlemsstater bestemmes ved anvendelsen af artikel 7a fiskerikapaciteten i tonnage (GT04) og maskineffekt (kW04) pr. 1. maj 2004 i henhold til bilag III under hensyntagen til tilgange af fartøjer baseret på en administrativ afgørelse truffet af den pågældende medlemsstat i perioden 1. maj 2001 til 30. april 2004, som finder sted senest tre år efter datoen for den administrative afgørelse."

3) Som artikel 7a indsættes:

"Artikel 7a

Overvågning af til- og afgange i de nye medlemsstater

1. I henhold til artikel 13 i forordning (EF) nr. 2371/2002 sørger hver ny medlemsstat for, at fiskerikapaciteten i tonnage (GTt) til enhver tid er lig med eller mindre end fiskerikapaciteten i tonnage pr. 1. maj 2004 (GT04)

a) nedsat med:

i) den samlede tonnage for fartøjer, der er fragået flåden med offentlig støtte ydet efter den 30. april 2004 (GTa )

ii) 35 % af den samlede tonnage for fartøjer på over 100 GT, der er tilgået flåden med offentlig støtte ydet efter den 30. april 2004 (GT100 )

b) og forhøjet med:

i) de samlede tonnageforøgelser, der er indrømmet i henhold til artikel 11, stk. 5, i forordning (EF) nr. 2371/2002 (GTS )

ii) resultatet af ommålingen af flåden (Δ(GT-GRT)).

Hver ny medlemsstat sørger for, at følgende formel følges:

GTt<= GT04 - GTa - 0.35 GT100 +GTS+ Ä(GT-GRT).

2. I henhold til artikel 13 i forordning (EF) nr. 2371/2002 sørger hver medlemsstat for, at fiskerikapaciteten i maskineffekt (kWt) til enhver tid er lig med eller mindre end fiskerikapaciteten i maskineffekt pr. 1. maj 2004 (kW04) nedsat med:

a) den samlede maskineffekt for fartøjer, der er fragået flåden med offentlig støtte ydet efter den 30. april 2004 (kWa)

b) 35 % af den samlede maskineffekt for fartøjer på 100 GT eller derover, der er tilgået flåden med offentlig støtte ydet efter den 30. april 2004 (kW100).

Hver ny medlemsstat sørger for, at følgende formel følges:

kWt<= kW04 - kWa - 0.35 kW100."

4) Som bilag III indsættes:

"BILAG III

REGLER FOR BEREGNINGEN AF FISKERIKAPACITETEN UDTRYKT I TONNAGE (GT04) OG MASKINEFFEKT (KW04) FOR DE NYE MEDLEMSSTATER

I dette bilag forstås ved:

1) GTFR: flådens fiskerikapacitet på tiltrædelsesdatoen udtrykt i tonnage som beregnet på grundlag af EF's fartøjsregister

2) GT1: den samlede tonnage for fartøjer tilgået flåden efter den 1. maj 2004 baseret på en administrativ afgørelse truffet i perioden 1. maj 2001 til 30. april 2004

3) kWFR: flådens fiskerikapacitet på tiltrædelsesdatoen udtrykt i maskineffekt som beregnet på grundlag af EF's fartøjsregister

4) kW1: den samlede maskineffekt for fartøjer tilgået flåden efter den 1. maj 2004 baseret på en administrativ afgørelse truffet i perioden 1. maj 2001 til 30. april 2004.

Flådens fiskerikapacitet udtrykt i tonnage GT04 og maskineffekt kW04 som defineret i artikel 6a beregnes efter følgende formler:

GT04 = GTFR + GT1

kW04 = kWFR + kW1"

Artikel 2

Denne forordning træder i kraft med forbehold af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft, og da på datoen herfor.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. april 2004.

På Kommissionens vegne

Franz Fischler

Medlem af Kommissionen